In the Court of the Crimson King

In the Court of the Crimson King er fyrsta breiðskífa ensku framsæknu rokksveitarinnar King Crimson. Crimson vakti athygli sumarið 1969 þegar þeir hituðu upp fyrir The Rolling Stones í Hyde Park en þar voru saman komnar hundruðir þúsunda. Hyde Park, 1969: the counterculture's greatest day. And the Rolling Stones came too The Guardian

Á plötunni er rokki blandað við djass og klassíska tónlist. Greg Lake (síðar í Emerson, Lake & Palmer) sá um söng en hann söng á tveimur fyrstu plötum Crimson. Ian McDonald spilaði á fjölda hljóðfæra þ.á.m. saxófón, mellotron og flautu. Peter Sinfield samdi textana eins og á fyrstu plötum sveitarinnar. Stofnmeðlimurinn Robert Fripp sýnir á gítar klassísk áhrif, djassbræðing og gítarsprengjur í ætt við Jimi Hendrix að mati Allmusic In the Court of the Crimson King Allmusic.

In the Court of the Crimson King komst á 5. sæti á breska plötulistanum stuttu eftir útgáfu. 26 October 1969 - 1 November 1969 Official Albums Chart Tímaritið Rolling Stone raðaði plötunni í 2. sæti yfir bestu progrokkplöturnar (á eftir Dark Side of the Moon með Pink Floyd) .50 Greatest Prog Rock Albums of All Time Rolling Stone

Árin 2009 og 2019 komu út afmælisútgáfur plötunnar þar sem tónlistarmaðurinn og upptökustjórinn Steven Wilson endurhljóðblandaði upprunalegu masterhljóðritanirnar.

Lagalisti
 21st Century Schizoid Man (ásamt Mirrors) - 5:22
 I Talk to the Wind - 6:05
 Epitaph (ásamt March for No Reason og Tomorrow and Tomorrow) - 8:47
 Moonchild (ásamt The Dream og The Illusion) - 12:13
 The Court of the Crimson King (ásamt The Return of the Fire Witch og The Dance of the Puppets) - 9:25

Tilvísanir

Flokkur:Breiðskífur
Flokkur:Hljómplötur gefnar út árið 1969